Diari Oficial de la Generalitat Valenciana


Sumari del DOGV 3082, del 19-09-1997 (1997/9927)

ORDRE de 15 de juliol de 1997, de la Conselleria de Sanitat, per la qual amplia la possibilitat de l'opció d'integració del personal funcionari i laboral fix dels serveis sanitaris de la Diputació Provincial d'Alacant transferits a la Comunitat Valenciana pel Decret 200/1990 en els estatuts del personal de les institucions sanitàries de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/07/15/(1)/dof/vci/html**

### Dades del document

Número de DOGV
:   3082

Data del DOGV
:   19-09-1997

Secció del DOGV
:   DISPOSICIONS GENERALS

Número del document
:   1997/9927


Data del document
:   15-07-1997

Organisme emissor
:   Conselleria de Sanitat

Tipus de document
:   Ordre

Anàlisi jurídica

ORDRE de 15 de juliol de 1997, de la Conselleria de Sanitat, per la qual amplia la possibilitat de l'opció d'integració del personal funcionari i laboral fix dels serveis sanitaris de la Diputació Provincial d'Alacant transferits a la Comunitat Valenciana pel Decret 200/1990 en els estatuts del personal de les institucions sanitàries de la Conselleria de Sanitat.  
El Decret 200/1990, de 10 de desembre, va traspassar determinats serveis sanitaris de la Diputació d'Alacant al Servei Valencià de Salut. L'Ordre de 16 d'abril de 1991 d'aquesta conselleria va regular el règim de l'opció d'integració del personal transferit i va atorgar un termini de 30 dies des de la publicació. Després de negociar en la Mesa Sectorial de Sanitat, s'ha considerat oportú d'ampliar aquest termini per al personal que no va exercir en aquell moment aquest dret, així com d'adaptar aquesta opció d'integració a l'actual règim retributiu del personal sanitari de la Conselleria de Sanitat. Per això,  
ORDENE  
Article 1  
El personal inclòs en els article primer i segon de l'Orde de 16 d'abril de 1991, transferit amb els serveis sanitaris de la Diputació Provincial d'Alacant que no va exercir l'opció d'integració en els diferents estatuts de personal d'institucions sanitàries dependents de la Conselleria de Sanitat podrà optar a aquesta integració dins d'un termini de quatre anys des de l'entrada en vigor d'aquesta ordre.  
Article 2  
El règim de la integració seguirà el que estableix l'Ordre de 16 d'abril de 1991, amb les modificacions que conté aquesta disposició.  
Article 3  
Al personal que opte per la integració li serà assignat el complement específic A, tal com queda configurat en Decret 180/1996, de 2 d'octubre, sobre retribucions del personal de les institucions sanitàries de la Conselleria de Sanitat. No obstant això, simultàniament a la integració, el personal facultatiu podrà optar expressament a la percepció i el règim de treball consegüents del complement específic C, segons el que disposa l'Ordre de 28 d'octubre de 1996 de la Conselleria de Sanitat i Consum.  
Article 4  
Les sol·licituds d'integració que comporten l'increment de les retribucions respecte a les que es percebien abans, estan condicionades a l'existència de consignació pressupostària suficient.  
Al personal que opte per la integració i que segons la seua categoria d'homologació haja de percebre retribucions inferiors a les que estava percebent, exclosos els conceptes ressenyats en l'article 10 de l'Ordre de 16 d'abril de 1991, se'ls reconeixerà un complement personal i transitori consistent en la diferència de retribucions. Aquest complement, que es regirà pel que estableixen les lleis de pressupostos i complementàries, serà absorbit pel qualsevol millora retributiva que es produïsca en aquest exercici o posteriors, incloses les derivades canvi de lloc de treball o de categoria.  
Article 5  
El personal que s'integre en els règims estatutaris de la Seguretat Social percebrà les retribucions que li corresponguen segons la seua categoria d'homologació amb efecte del dia 1 del mes següent al de la resolució d'integració.  
DISPOSICIÓ FINAL  
Aquesta ordre vigirà des de l'endemà de la publicació en el Diari Oficial de la Generalitat Valenciana.  
València, 15 de juliol de 1997.- El conseller de Sanitat: Joaquín Farnós Gauchía.


Còpia Permalink ELI